प्रक्रिया झण्झटिलो भएका कारण पनि सहकारी राम्रोसँग चलाउन नसकेको पोखरा नागढुङ्गामा रहेको बलिदानी उपभोक्ता सहकारी संस्थाका अध्यक्ष जनक पराजुलीले बताए । प्रतिश्पर्धाले आडैको पसल राम्रो चलेको छ, तर हामीले प्रतिश्पर्धा गर्न सकेनौं, उनले भने–हामीले कर्मचारी पाल्न र घरभाडा तिर्ने नाफा पनि कमाउन सकेका छैनौं । सहकारीका सेयर सदस्यले नै उत्पादन गरेर विक्रि गर्न सके सहकारीको सम्भावना राम्रो भएको पराजुली बताउँछन् ।
